stanford-oval/wikipedia huggingface dataset:
สุเทพ สีใส

| สุเทพ สีใส |
| --- | --- |
เกิด: 9 มกราคม พ.ศ. 2503 (64 ปี) ​สุเทพ ศรีเหรา ตำบลจระเข้สามพัน อำเภออู่ทอง จังหวัดสุพรรณบุรี
คู่สมรส: ​ธณัฏฐ์ภรณ์ ศรีเหรานุกูล (ป๊อป) (ชื่อเดิม: ดวงฤทัย ศรีเหรา)
บุตร: 1 คน
อาชีพ: นักร้อง   นักแสดง   นักแสดงตลก
ปีที่แสดง: 2514 - ปัจจุบัน
สุเทพ สีใส (เกิด 9 มกราคม พ.ศ. 2503 ที่ อำเภออู่ทอง จังหวัดสุพรรณบุรี) นักร้อง นักแสดง และนักแสดงตลกชายชาวไทย เป็นน้องชายแท้ ๆ ของนักร้องลูกทุ่งและนักแสดงระดับตำนานผู้ล่วงลับ สังข์ทอง สีใส เจ้าของฉายา เทพบุตรหน้าผี
ประวัติ

สุเทพเกิดเมื่อ 9 มกราคม พ.ศ. 2503 ที่ ตำบลจระเข้สามพัน อำเภออู่ทอง จังหวัดสุพรรณบุรี มีชื่อเมื่อแรกเกิดว่า สุเทพ ศรีเหรา ปัจจุบันเปลี่ยนชื่อเป็น กสิณพจน์ ศรีเหรานุกูล มีอายุห่างจากสังข์ทองถึง 12 ปีเริ่มต้นเข้าสู่วงการจากการชักชวนของสังข์ทองหรือเปี๊ยกผู้เป็นพี่ชายที่กำลังโด่งดังมีชื่อเสียงทั้งการร้องเพลงและการแสดงให้เข้ามาอยู่ที่ วงดนตรีจุฬารัตน์ ของครู มงคล อมาตยกุล ด้วยกันในตำแหน่งตัวตลกจากนั้นจึงได้มีผลงานในวงการชิ้นแรกคือได้ร่วมแสดงในภาพยนตร์เรื่อง แม่ศรีไพร เมื่อ พ.ศ. 2514 ขณะอายุเพียง 11 ปีนอกจากนี้ยังเป็นผลงานการแสดงชิ้นแรกเช่นกันของ นาท ภูวนัย โดยแสดงร่วมกับ เพชรา เชาวราษฎร์ จากการกำกับของผู้กำกับชั้นบรมครูผู้ล่วงลับเจ้าของฉายา เศรษฐีตุ๊กตาทอง ครู วิจิตร คุณาวุฒิ จากการชักชวนของสังข์ทองที่ได้ร่วมแสดงในภาพยนตร์เรื่องนี้อีกเช่นกัน
หลังจากวงจุฬารัตน์ยุบวงไปเมื่อ พ.ศ. 2516 สุเทพในวัย 13 ปีจึงได้ย้ายไปอยู่วงดนตรีของสังข์ทองในตำแหน่งตัวตลกและนักร้องกระทั่งสังข์ทองเสียชีวิตจากอุบัติเหตุทางรถยนต์ที่ จังหวัดประจวบคีรีขันธ์ เมื่อวันที่ 22 มกราคม พ.ศ. 2527 ทำให้สุเทพในวัย 24 ปีต้องขึ้นมาดูแลวงแทนพี่ชายอยู่ช่วงหนึ่งก่อนจะประกาศยุบวงไปในที่สุดจากนั้นจึงได้กลับมาร้องเพลงตามสวนอาหารที่บ้านเกิด
ในเวลาต่อมาสุเทพได้กลับมาแสดงตลกอีกครั้งตามคำชักชวนของ จุ๋มจิ๋ม เข็มเล็ก ดาวตลกระดับตำนานผู้ล่วงลับและหัวหน้าคณะตลกคณะ ซุปเปอร์โจ๊ก
เมื่อจุ๋มจิ๋มเสียชีวิตอย่างกะทันหันในเดือนกันยายน พ.ศ. 2536 สุเทพจึงขึ้นมาเป็นหัวหน้าคณะซุปเปอร์โจ๊กอยู่หลายปีก่อนจะลาออกจากคณะซุปเปอร์โจ๊กมาก่อตั้งคณะตลกของตนเองระหว่างนั้นก็ได้รับการติดต่อให้มาร่วมแสดงตลกในรายการ ก่อนบ่ายคลายเครียด มาจนถึงปัจจุบัน
ชีวิตส่วนตัว

สุเทพแต่งงานกับคุณ ธณัฏฐ์ภรณ์ ศรีเหรานุกูล หรือ ป๊อป (ชื่อเดิม: ดวงฤทัย ศรีเหรา) ที่อายุห่างกันถึง 15 ปี และมีบุตรสาวด้วยกัน 1 คนชื่อน้องฟลุ๊ค (ชัญญ์ณิฏฐ์ ศรีเหรานุกูล)
ผลงาน > ผลงานภาพยนตร์

2514 แม่ศรีไพร รับบท จิ้งโหน่ง
2515 แม่เนื้อทอง
2515 ศาลาลอย
2517 ดอกคูนเสียงแคน รับบท สีเหม่ง
2520 ไอ้สากเหล็ก
2534 ขบวนการอาจารย์โกย
2535 สัญญาใจ แม่นาคพระโขนง
2535 สองฝั่งโขง
2536 นินจากระแทกคลื่นบ้า รับบท นักโทษ
2537 แว่วเสียงแคน
2538 บุญชู 8 เพื่อเธอ รับบท ผู้อำนวยการโรงพยาบาล
2538 บันทึกลับลูกผู้หญิง
2541 โก๊ะตี๋ วีรบุรุษอารามบอย
2545 ผีหัวขาด รับบท ชาวบ้าน 2
2548 เสือภูเขา
2548 คนหอนขี้เรื้อน ในคืนเดือนเสี้ยว
2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท กระเชอะ
2551 บ้านผีเปิบ
2551 บ้านผีปอบ 2008
2553 โคตรสู้ โคตรโส รับบท ชายชุดดำ (รับเชิญ)
2553 หนูกันภัย ศึกมหายันต์ ยิงกันสนั่นจอ รับบท แรมฆ่า
2553 หลวงพี่เท่ง 3 รับบท วิญญาณผีที่วัด
2557 ฟ้าแก้มโต รับบท เฮียบรู๊ซ
2557 ศรีธนญชัย 555+
2558 หอแต๋วแตก แหกนะคะ รับบท ท่านผู้อำนวยการโรงเรียน ผ่องพรรณรายประกายมาศวาสนาชราลัย
2558 เศียรสยอง รับบท น้าเดช
2559 หลวงพี่แจ๊ส 4G
2561 ตุ๊ดตู่กู้ชาติ รับบท เกรียง
2562 สงกรานต์ แสบสะท้านโลกันต์
2564 วัยอลวนฮ่า
2565 แดง พระโขนง รับบท หมอผีช่วย
ผลงาน > ละครโทรทัศน์

2539 แม่ศรีไพร
2550 ภูตรักนะโม
2553 แม่ศรีไพร
2555 รักนี้หัวใจมีครีบ
2558 นางชฎา
2559 มนต์รักสองฝั่งคลอง
2559 เราเกิดในรัชกาลที่ ๙ เดอะซีรีส์ ตอน เด็กแว้น
2564 ผู้ใหญ่สันต์ กำนันศรี
ผลงาน > ละครเวที

2553 มนต์รักสองฝั่งคลอง
ผลงาน > รายการ

โจ๊กตัดโจ๊ก ฟรีสไตล์ (2564)
ผลงาน > มิวสิควีดีโอ

เพลง เมาจริงเมาดิบ ของ ไพจิตร อักษรณรงค์ (2537)
ผลงาน > ซิตคอม

ระเบิดเถิดเทิง ตอน นายหน้าค้าที่, ตกกระป๋อง - เปี๊ยก (รับเชิญ)
บางรักซอย 9 - มัคทายก (รับเชิญ)
เป็นต่อ - คนขับแท็กซี่ (รับเชิญ)
บุญดีผีคุ้ม - อาจารย์บุญดี
ผู้กองเจ้าเสน่ห์ - อาวุธ
เฮง เฮง เฮง - หมอผี (รับเชิญ)
สุภาพบุรุษสุดซอย - สิงห์ (รับเชิญ)
ผลงาน > คอนเสิร์ต

คอนเสิร์ต ร่วมน้ำใจอาลัยจุ๋มจิ๋ม (30 ตุลาคม 2536)
คอนเสิร์ต 84 ปี ลูกทุ่งไทย (14 มกราคม 2567)
รางวัล

2535 - รางวัลพระสุรัสวดี ตุ๊กตาเงิน สาขาพิเศษตลกชาย จากภาพยนตร์เรื่อง สองฝั่งโขง
โรงเรียนตำรวจ

บทความนี้เกี่ยวกับความหมายของโรงเรียนฝึกตำรวจใหม่ สำหรับโรงเรียนฝึกนายตำรวจของไทย ดูที่ โรงเรียนนายร้อยตำรวจ
โรงเรียนตำรวจ หรือที่รู้จักกันในชื่อ โรงเรียนนายร้อยตำรวจ ศูนย์ฝึกอบรมตำรวจ ศูนย์ฝึกการบังคับใช้กฎหมาย วิทยาลัยการตำรวจ หรือ มหาวิทยาลัยตำรวจ เป็นโรงเรียนสำหรับฝึกหัดนักเรียนนายร้อยตำรวจ หรือเจ้าหน้าที่ตำรวจออกแบบมาเพื่อฝึกฝนและเตรียมความพร้อมเจ้าหน้าที่ที่จะจบออกมาทำหน้าที่บังคับใช้กฎหมายในหน่วยงานบังคับใช้กฎหมายในประเทศนั้น ๆ
นักเรียนนายร้อยตำรวจอินโดนีเซีย
โรงเรียนตำรวจจะฝึกนักเรียนเกี่ยวกับทักษะและยุทธวิธีที่จำเป็นต่อการปฏิบัติหน้าที่อย่างเหมาะสมและมีประสิทธิภาพ เช่น การฝึกด้านข้อกฎหมาย ทักษะการขับรถยนต์ การขับขี่ยานพาหนะต่างๆ การฝึกร่วมกับอุปกรณ์ประจำกาย การฝึกใช้อาวุธปืน กฎการใช้กำลัง การเจรจาต่อรองในสภาวะวิกฤต โดยสิ่งอำนวยความสะดวกในโรงเรียนตำรวจประกอบไปด้วย ห้องเรียน สนามฝึกการใช้ยานพาหนะ สนามฝึกยิงปืน ลู่วิ่ง โรงยิม โดยในบางโรงเรียนตำรวจอาจจะมีหอพัก โรงอาหาร ศูนย์จำลองการฝึก พิพิธภัณฑ์ตำรวจ
โรงเรียนตำรวจไม่ได้มีการฝึกแค่ระดับนักเรียนนายร้อยและเจ้าหน้าที่ตำรวจเท่านั้น อาจจะมีการฝึกตำรวจประจำหน่วยงานอื่น ๆ ในบางประเทศ ที่ผ่านการสาบานตนต่อรัฐธรรมนูญหรือคัมภีร์ศาสนา (Sworn Officer ในสหรัฐ) หน่วยงานบังคับใช้กฎหมายอื่น ๆ หน่วยปฏิบัติการพิเศษ อาทิ หน่วยสวาต รวมถึงฝึกให้กับพลเรือนและเจ้าหน้าที่รัฐอื่น ๆ ที่ไม่ได้บังคับใช้กฎหมาย
ข้อกำหนดและกฎเกณฑ์ในการเข้าเป็นนักเรียนตำรวจในโรงเรียนตำรวจนั้นแตกต่างกันไปตามเขตอำนาจของหน่วยงานตำรวจนั้น ๆ โดยทั่วไปจะมีการตรวจสอบประวัติภูมิหลัง การตรวจสภาพความพร้อมร่างกาย จิตใจ ตรวจสอบทางการแพทย์ และการตรวจสอบประวัติอาชญากรรม
โรงเรียนตำรวจในแต่ละประเทศ

โรงเรียนตำรวจในแต่ละประเทศนั้่นมีความแตกต่างกัน ตามประเภทการจัดหน่วยตำรวจภายในประเทศนั้น ๆ ทั้งในรูปแบบของศูนย์ฝึกกลางของประเทศ ศูนย์ฝึกภูมิภาค ศูนย์ฝึกเฉพาะทาง อาทิ
โรงเรียนตำรวจในแต่ละประเทศ > เกาหลีใต้

ในประเทศเกาหลีใต้ ตำรวจได้รับการฝึกโดยมหาวิทยาลัยตำรวจแห่งชาติเกาหลี รูปแบบการเรียนคล้ายคลึงกับมหาวิทยาลัยทั่วไป โดยรับเฉพาะผู้ที่มีสัญชาติเกาหลีเท่านั้น ใช้วิธีการสอบแข่งขันซึ่งมีอัตราการแข่งขันสูงมาก เนื่องจากเมื่อจบการศึกษาแล้วจะได้รับการบรรจุเข้าประจำการเลย
โรงเรียนตำรวจในแต่ละประเทศ > ญี่ปุ่น

ในประเทศญี่ปุ่น ทุกตำรวจจังหวัดจะมีโรงเรียนตำรวจประจำจังหวัดโดยเฉพาะ ส่วนสำนักงานตำรวจนครบาลโตเกียวคือสถาบันตำรวจนครบาล (โตเกียว) ดำเนินงานคล้ายคลึงกับมหาวิทยาลัยหรือวิทยาลัยทั่วไป มีหอพักและมีสโมสร
โรงเรียนตำรวจในแต่ละประเทศ > ไทย

ในประเทศไทย จัดหน่วยตำรวจในรูปแบบตำรวจแห่งชาติ โดยสำนักงานตำรวจแห่งชาติ ควบคุมดูแลโดยรัฐบาล ขึ้นตรงกับนายกรัฐมนตรี แบ่งการฝึกตำรวจออกเป็น 2 รูปแบบคือ
ชั้นสัญญาบัตร หรือระดับยศเมื่อฝึกจบคือร้อยตำรวจตรี จะฝึกรวมกันที่โรงเรียนนายร้อยตำรวจ ซึ่งจะรับนักเรียนจากโรงเรียนเตรียมทหาร หรือบุคคลภายนอกที่ผ่านข้อกำหนดในการบรรจุเป็นข้าราชการตำรวจระดับสัญญาบัตร เมื่อจบการศึกษาแล้วจะถูกบรรจุลงในหน่วยงานภายในสำนักงานตำรวจแห่งชาติหน่วยงานต่าง ๆ ทั่วประเทศในฐานะนายตำรวจ
ชั้นประทวน หรือระดับยศเมื่อฝึกจบคือสิบตำรวจตรี จะฝึกในกองบังคับการฝึกอบรมตำรวจกลางสำหรับตำรวจนครบาล ศูนย์ฝึกอบรมตำรวจภูธรภาค 1 - 9 ทั่วประเทศสำหรับตำรวจภูธร ศูนย์ฝึกอบรมตำรวจตระเวนชายแดน กองกำกับการ 1 - 9 สำหรับตำรวจตระเวนชายแดน
นอกจากนี้ยังมีศูนย์ฝึกอบรมตำรวจเฉพาะทางตามประเภทการปฏิบัติงาน อาทิ สถาบันฝึกอบรมและวิจัยการพิสูจน์หลักฐานตำรวจ ศูนย์พัฒนาด้านการข่าว
โรงเรียนตำรวจในแต่ละประเทศ > มาเลเซีย

ในประเทศมาเลเซียมีโรงเรียนตำรวจจำนวน 15 แห่ง หนึ่งในนั้นคือวิทยาลัยตำรวจมาเลเซียในกรุงกลัวลาลัมเปอร์ ซึ่งประกอบไปด้วยสถาบันตำรวจ 4 แห่งรวมกันคือ วิทยาลัยตำรวจกัวลาคูบูบารู โรงเรียนฝึกหัดสาขาพิเศษ วิทยาลัยการสืบสวนคดีอาญา และโรงเรียนจราจร ซึ่งอบรมนายตำรวจระดับสัญญาบัตร
โรงเรียนตำรวจในแต่ละประเทศ > สหรัฐ

ในประเทศสหรัฐ โรงเรียนตำรวจจะมีอยู่ทุกรัฐและในระดับของรัฐบาลกลาง แต่ละรัฐจะมีหน่วยงานที่รับรองตำรวจเฉพาะแต่ละรัฐ ซึ่งส่วนใหญ่กำหนดคุณสมบัติทางสภาพร่างกายและการศึกษาก่อนสมัคร บางรัฐอาจจะต้องการคุณสมบัติอื่น ๆ เพิ่มเติมเฉพาะด้าน ซึ่งส่วนใหญ่ต้องการให้มีการตรวจสอบประวัติ การประเมินด้านจิตวิทยา การตรวจสอบผ่านเครื่องจับเท็จ การตรวจสอบสารเสพติด การใช้อาวุธปืน และการทดสอบการขับขี่ยานพาหนะซึ่งเป็นพื้นฐานของการปฏิบัติงาน
นักวิจัยได้กล่าวว่าตำรวจสหรัฐนั้นฝึกการใช้อาวุธปืนมากกว่าการฝึกคลีคลายสถานการณ์รุนแรงต่าง ๆ
โรงเรียนตำรวจในแต่ละประเทศ > สหรัฐ > รัฐบาลกลาง

ในขณะที่รัฐบาลกลางของสหรัฐในหน่วยงานบังคับใช้กฎหมายบางแห่งมีสิ่งอำนวยความสะดวกและข้อกำหนดในการฝึกอบรมของหน่วยงานตนเอง ในขณะที่หน่วยงานบังคับใช้กฏหมายของรัฐบาลกลาง 91 หน่วย (รวมถึงเอฟบีไอ และเจ้าพนักงานตำรวจศาล) ถูกกำหนดให้มีตัวแทนเจ้าหน้าที่เข้าร่วมการฝึกที่ศูนย์ฝึกอบรมการบังคับใช้กฎหมายของรัฐบาลกลาง (Federal Law Enforcement Training Centers: FLETC) ซึ่งควบคุมดูแลโดยกระทรวงความมั่นคงแห่งมาตุภูมิ ซึ่งมีสำนักงานใหญ่อยู่ที่รัฐจอร์เจีย และมีสถานที่ฝึกอบรมกระจายอยู่ที่ อาร์เทเซีย นิวเม็กซิโก, ชาร์ลสตัน เซาท์แคโรไลนา, เชลต์แนม แมริแลนด์
โรงเรียนตำรวจในแต่ละประเทศ > สหราชอาณาจักร

ในส่วนของอังกฤษและเวลส์ ผู้สมัครกองตำรวจทั้ง 43 หน่วยของอังกฤษและเวลส์จะต้องมีอายุมากกว่า 18 ปี 6 เดือน มีสมรรถภาพร่างกายตามมาตรฐาน สุขภาพสายตาดี ถือสัญชาติอังกฤษ รวมถึงพลเรือนในเครือจักรภพที่อาศัยอยู่ในอังกฤษและเวลส์โดยไม่ติดเงื่อนไขใด ๆ
ตั้งแต่ปี พ.ศ. 2563 วิทยาลัยอบรมตำรวจอังกฤษได้เพิ่มเติมคุณสมบัติสำหรับผู้ที่จะสมัครสอบเพื่อเป็นตำรวจ โดยจะต้องจบการศึกษาในระดับปริญญาตรี เพื่อรับมือกับสถานการณ์ที่เปลี่ยนไปของอาชญากรรม
โรงเรียนตำรวจในแต่ละประเทศ > สิงคโปร์

ในประเทศสิงคโปร์ เจ้าหน้าที่ตำรวจจะได้รับการฝึกจากสถาบันฝึกอบรมมหาดไทย (Home Team Academy: HTA) ซึ่งเป็นสถาบันสำหรับฝึกอบรมหน่วยงานต่าง ๆ ในกระทรวงมหาดไทย เป็นการบูรณาการการฝึกร่วมกันภายในหน่วยงานกระทรวงมหาดไทยโดยใช้เทคโนโลยีและนวตกรรมมามีส่วนในการฝึกตำรวจ
โรงเรียนตำรวจในแต่ละประเทศ > ออสเตรเลีย

ในประเทศออสเตรเลีย รัฐจะมีสถาบันการศึกษาสำหรับการฝึกตำรวจแบบรวมศูนย์สำหรับปฏิบัติงานภายในรัฐหรือเขตแดนที่กำหนด เมื่อจบการศึกษาแล้วสถาบันจะรับรองมาตรฐานการปฏิบัติงานทั้งในระดับท้องถิ่น ระดับรัฐ และระดับรัฐบาลกลาง
ดูเพิ่ม

ตำรวจ
โรงเรียนตำรวจประจำจังหวัดไซตามะ
หมู่เชิญธงชัย ในพิธีถวายสัตย์ปฏิญาณตนและสวนสนาม ณ โรงเรียนนายร้อยตำรวจ อ.สามพราน จ.นครปฐม
รถฝึกของตำรวจสหรัฐ พร้อมกันชนด้านหน้าและด้านหลังแบบขยาย ใช้เพื่อป้องกันความเสียหายในการฝึกขับขี่
ประเทศไทยใน พ.ศ. 2556

เหตุการณ์ที่เกิดขึ้นใน พ.ศ. 2556 (ค.ศ. 2013) ในประเทศไทย เป็นปีที่ 232 แห่งกรุงรัตนโกสินทร์ และเป็นปีที่ 68 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีที่ผ่านมา มีการประท้วงต่อต้านรัฐบาลยิ่งลักษณ์ ชินวัตร นายกรัฐมนตรี ซึ่งนำไปสู่ภาวะวิกฤตทางการเมือง และการสิ้นสุดของรัฐบาล
วิกฤตการณ์การเมืองไทย พ.ศ. 2556–2557
การชุมนุมที่ราชดำเนินในเดือนพฤศจิกายน พ.ศ. 2556
ผู้นำ

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี: ยิ่งลักษณ์ ชินวัตร (เพื่อไทย)
สภาผู้แทนราษฎร: ชุดที่ 24 (ถึง 9 ธันวาคม)
ประธานสภาผู้แทนราษฎร: สมศักดิ์ เกียรติสุรนนท์ (เพื่อไทย) (จนถึง 9 ธันวาคม)
วุฒิสภา: ชุดที่ 10
ประธานวุฒิสภา: นิคม ไวยรัชพานิช (อิสระ)
ประธานศาลฎีกา :
ไพโรจน์ วายุภาพ (จนถึง 30 กันยายน)
ดิเรก อิงคนินันท์ (ตั้งแต่ 1 ตุลาคม)
เหตุการณ์ > มกราคม

2 มกราคม – โรงพยาบาลศิริราชสามารถผ่าตัดส่องกล้องทารกในครรภ์เพื่อรักษาภาวะกระเพาะปัสสาวะอุดกั้นได้สำเร็จเป็นแห่งแรกในเอเชีย
3 มกราคม – ศูนย์อำนวยการบริหารจังหวัดชายแดนภาคใต้ ร่วมกับหน่วยงานที่เกี่ยวข้องและภาคประชาสังคมในพื้นที่ ก่อตั้ง “สถานีวิทยุโทรทัศน์และวิทยุกระจายเสียง ภาษามลายู” เพื่อเป็นสื่อของประชาชนที่ประชาชนสามารถมีส่วนร่วม
เหตุการณ์ > ตุลาคม

3 ตุลาคม – สมเด็จพระสังฆราชเจ้า กรมหลวงวชิรญาณสังวร ทรงเจริญพระชันษา 100 ปี ในวันดังกล่าว
24 ตุลาคม – สมเด็จพระสังฆราชเจ้า กรมหลวงวชิรญาณสังวร สิ้นพระชนม์ หลังจากทรงเจริญพระชันษา 100 ปี เพียงไม่กี่วัน และทรงดำรงตำแหน่งสมเด็จพระสังฆราชได้ถึง 24 ปี
เหตุการณ์ > พฤศจิกายน

1 พฤศจิกายน – สภาผู้แทนราษฎรผ่านร่างพระราชบัญญัตินิรโทษกรรมฯ
4 พฤศจิกายน – วิกฤตการณ์การเมืองไทย พ.ศ. 2556–2557: เกิดการประท้วงหลายจุดทั่วกรุงเทพมหานคร ตลอดจนต่างจังหวัด หลายมหาวิทยาลัยและองค์การออกแถลงการณ์ประณามร่างพระราชบัญญัตินิรโทษกรรมฯ นายสุเทพ เทือกสุบรรณได้ตั้งเวทีปราศรัยที่อนุสาวรีย์ประชาธิปไตย และใช้ถนนราชดำเนินกลางเป็นสถานที่ชุมนุม
25 พฤศจิกายน – วิกฤตการณ์การเมืองไทย พ.ศ. 2556–2557: กลุ่มผู้ประท้วงต่อต้านรัฐบาลซึ่งมีสุเทพเป็นผู้นำเริ่มเดินขบวนไปบุกยึดสถานที่ราชการของรัฐบาลหลายแห่ง รัฐบาลประกาศใช้พระราชบัญญัติความมั่นคงภายในราชอาณาจักร
เหตุการณ์ > ธันวาคม

9 ธันวาคม – ยิ่งลักษณ์ ชินวัตร นายกรัฐมนตรีแถลงการณ์ยุบสภาผู้แทนราษฎร
26 ธันวาคม – คณะกรรมการกิจการกระจายเสียงและกิจการโทรทัศน์ (กสท.)เปิดประมูลทีวีดิจิตอลเป็นครั้งแรกที่อาคาร CAT ทาวเวอร์  หรือ กสท โทรคมนาคม บางรัก  กทม.
ผู้เสียชีวิต > มกราคม

4 มกราคม – รวมศักดิ์ ไชยโกมินทร์ แม่ทัพภาคที่ 3 คนที่ 17 (เกิด พ.ศ. 2469)
9 มกราคม – เปรม มาลากุล ณ อยุธยา อดีตสมาชิกสภาผู้แทนราษฎร (เกิด พ.ศ. 2480)
16 มกราคม – ไพศาล ยิ่งสมาน อดีตสมาชิกสภาผู้แทนราษฎร (เกิด พ.ศ. 2482)
19 มกราคม – สมพัฒน์ แก้วพิจิตร รัฐมนตรีช่วยว่าการกระทรวงเกษตรและสหกรณ์คนที่ 88 (เกิด พ.ศ. 2504)
21 มกราคม – ชุมพล ศิลปอาชา รองนายกรัฐมนตรีคนที่ 108 (เกิด พ.ศ. 2483)
ผู้เสียชีวิต > กุมภาพันธ์

8 กุมภาพันธ์ – ยอดธง ศรีวราลักษณ์ (ยอดธง เสนานันท์) นักมวยไทย (เกิด พ.ศ. 2480)
15 กุมภาพันธ์ – สนั่น ขจรประศาสน์ รองนายกรัฐมนตรีคนที่ 42 (เกิด พ.ศ. 2478)
17 กุมภาพันธ์ – อาวุธ เงินชูกลิ่น ศิลปินแห่งชาติ (เกิด พ.ศ. 2485)
27 กุมภาพันธ์ – ปัญญวัฒน์ บุญมี สมาชิกสภาผู้แทนราษฎร (เกิด พ.ศ. 2483)
ผู้เสียชีวิต > มีนาคม

2 มีนาคม – พิมพ์นิภา มนตรีอาภรณ์ (ประเสริฐศรี จันทน์อาภรณ์) นักร้อง (เกิด พ.ศ. 2482)
7 มีนาคม – เภา สารสิน รองนายกรัฐมนตรีคนที่ 49 (เกิด พ.ศ. 2472)
18 มีนาคม – พระธรรมวงศ์มุนี (วิชัย เมตติโก) พระราชาคณะ (เกิด พ.ศ. 2453)
19 มีนาคม – บารมี การุณวงศ์ (กานท์ การุณวงศ์) นักดนตรีลูกทุ่ง (เกิด พ.ศ. 2476)
20 มีนาคม – พิชาญเมธ ม่วงมณี อดีตสมาชิกสภาผู้แทนราษฎร (เกิด พ.ศ. 2489)
30 มีนาคม – ประชุม รัตนเพียร อดีตรัฐมนตรี (เกิด พ.ศ. 2469)
ผู้เสียชีวิต > เมษายน

4 เมษายน – ณรงค์ ทรงมณี (อภิเดช ศิษย์หิรัญ) นักมวยไทย (เกิด พ.ศ. 2484)
14 เมษายน – สอาด ปิยวรรณ อดีตรัฐมนตรี (เกิด พ.ศ. 2469)
16 เมษายน – หม่อมหลวงศรีฟ้า มหาวรรณ ศิลปินแห่งชาติ (เกิด พ.ศ. 2473)
22 เมษายน – ชัยสิทธิ์ เตชะสว่างวงศ์ ทหารเรือ (เกิด พ.ศ. 2528) (ดูเพิ่ม)
26 เมษายน – จินดา ศิริมานนท์ นักเขียน (เกิด พ.ศ. 2460)
ผู้เสียชีวิต > พฤษภาคม

1 พฤษภาคม – ชบ ยอดแก้ว นักเศรษฐศาสตร์ (เกิด พ.ศ. 2478)
23 พฤษภาคม – อัญชลี ไชยศิริโกสินทร์ (อัญชลี ไชยศิริ) นักแสดง (เกิด พ.ศ. 2499)
24 พฤษภาคม – พร ธนะภูมิ รัฐมนตรีประจำสำนักนายกรัฐมนตรีคนที่ 23 (เกิด พ.ศ. 2460)
28 พฤษภาคม – สรจักร ศิริบริรักษ์ นักเขียน (เกิด พ.ศ. 2498)
ผู้เสียชีวิต > มิถุนายน

7 มิถุนายน – เอกยุทธ อัญชันบุตร นักธุรกิจ (เกิด พ.ศ. 2497)
14 มิถุนายน – เกียรติ วัธนเวคิน นักธุรกิจ (เกิด พ.ศ. 2452)
ผู้เสียชีวิต > กรกฎาคม

8 กรกฎาคม – หม่อมเจ้ามารศีสุขุมพันธุ์ บริพัตร พระอนุวงศ์ (ประสูติ พ.ศ. 2473)
9 กรกฎาคม – พระธรรมปัญญาจารย์ (สุพจน์ ปภสฺสโร) พระราชาคณะเจ้าคณะรอง (เกิด พ.ศ. 2462)
28 กรกฎาคม – เกริกเกียรติ พันธุ์พิพัฒน์ นักแสดง (ไม่ทราบปีเกิด)
ผู้เสียชีวิต > สิงหาคม

3 สิงหาคม – สุธี สิงห์เสน่ห์ รัฐมนตรีว่าการกระทรวงการคลังคนที่ 30 (เกิด พ.ศ. 2471)
10 สิงหาคม – สมเด็จพระพุฒาจารย์ (เกี่ยว อุปเสโณ) ประธานคณะผู้ปฏิบัติหน้าที่สมเด็จพระสังฆราช (เกิด พ.ศ. 2471)
ผู้เสียชีวิต > กันยายน

1 กันยายน – ปกรณ์ บูรณุปกรณ์ อดีตสมาชิกสภาผู้แทนราษฎร (เกิด พ.ศ. 2501)
2 กันยายน – พระมงคลวิสุทธิ์ (สุภา กนฺตสีโล) พระราชาคณะ (เกิด พ.ศ. 2439)
11 กันยายน – พรสายัณห์ มีโชคดีเสมอ (สายัณห์ สัญญา) นักร้องลูกทุ่ง (เกิด พ.ศ. 2496)
16 กันยายน – ไพรเวศ วงศ์ธนบัตร นักร้อง (เกิด พ.ศ. 2490)
23 กันยายน – สมบุญ ระหงษ์ รองนายกรัฐมนตรีคนที่ 52 (เกิด พ.ศ. 2475)
28 กันยายน – ชอุ่ม แย้มงาม (ชอุ่ม ปัญจพรรค์) นักเขียน (เกิด พ.ศ. 2464)
ผู้เสียชีวิต > ตุลาคม

5 ตุลาคม – สุคนธ์ทิพย์ บุญญวัฒน์ (สุคนธ์ทิพย์ เสนะวงศ์) นักแสดง (เกิด พ.ศ. 2492)
6 ตุลาคม – ก้าน แก้วสุพรรณ (เกิด พ.ศ. 2482) นักร้องลูกทุ่งชาวไทย
16 ตุลาคม – พรทิพย์ ณรงค์เดช นักธุรกิจ (เกิด พ.ศ. 2489)
19 ตุลาคม – จักรกฤษณ์ พณิชย์ผาติกรรม นักกีฬายิงปืน (เกิด พ.ศ. 2516)
22 ตุลาคม – เทพพร บุญสุข (เทพพร เพชรอุบล) นักร้องลูกทุ่ง (เกิด พ.ศ. 2490)
24 ตุลาคม – สมเด็จพระสังฆราชเจ้า กรมหลวงวชิรญาณสังวร สมเด็จพระสังฆราชพระองค์ที่ 19 แห่งกรุงรัตนโกสินทร์ (ประสูติ พ.ศ. 2456)
28 ตุลาคม – แชน วรงคไพสิฐ ตำรวจ (เกิด พ.ศ. 2506) (ดูเพิ่ม)
29 ตุลาคม – หม่อมเจ้าอรุณแสงไข ภาณุพันธุ์ พระอนุวงศ์ (ประสูติ พ.ศ. 2474)
ผู้เสียชีวิต > ธันวาคม

18 ธันวาคม – เงิน บุญสุภา รัฐมนตรีช่วยว่าการกระทรวงศึกษาธิการคนที่ 38 (เกิด พ.ศ. 2476)
22 ธันวาคม – กำจร มนุญปิจุ ราชบัณฑิต (เกิด พ.ศ. 2469)
27 ธันวาคม – ศิริจันทร์ ทองประเสริฐ ศาสตราจารย์ (เกิด พ.ศ. 2493)
30 ธันวาคม – ถนอม นวลอนันต์ นักแสดงตลก (เกิด พ.ศ. 2474)
ประเทศไทยใน พ.ศ. 2555

เหตุการณ์ที่เกิดขึ้นใน พ.ศ. 2555 (ค.ศ. 2012) ในประเทศไทย เป็นปีที่ 231 แห่งกรุงรัตนโกสินทร์ และเป็นปีที่ 67 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จออกมหาสมาคมในงานพระราชพิธีเฉลิมพระชนมพรรษา 2555 ณ สีหบัญชร พระที่นั่งอนันตสมาคม พระราชวังดุสิต
การบินไทยคาร์โก้B747-400BCF HS-THJ
ผู้นำ

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี: ยิ่งลักษณ์ ชินวัตร (เพื่อไทย)
สภาผู้แทนราษฎร: ชุดที่ 24
ประธานสภาผู้แทนราษฎร: สมศักดิ์ เกียรติสุรนนท์ (เพื่อไทย)
วุฒิสภา: ชุดที่ 10
ประธานวุฒิสภา :
ธีรเดช มีเพียร (สรรหา) (จนถึง 25 กรกฎาคม)
นิคม ไวยรัชพานิช (อิสระ) (ตั้งแต่ 23 สิงหาคม)
ประธานศาลฎีกา: ไพโรจน์ วายุภาพ
เหตุการณ์ > มีนาคม

30 มีนาคม - เครื่องบินของ การบินไทย ทะเบียน HS-TGJ ซึ่งดัดแปลงเป็นเครื่องบินขนส่งอากาศยาน แบบ โบอิง 747  B747-4D7 BCF ทำการบินเที่ยวบินพิเศษจากท่าอากาศยานเซี่ยเหมิน มายัง ท่าอากาศยานสุวรรณภูมิ ใน เที่ยวบินพิเศษที่ TG8466 นับเป็นเครื่องบินขนส่งอากาศยาน ของการบินไทยลำแรกที่มีขนาดใหญ่ที่สุด ในรอบ 33 ปี
31 มีนาคม – เหตุระเบิดที่ภาคใต้ของประเทศไทย พ.ศ. 2555 เกิดขึ้นที่เทศบาลนครยะลา จังหวัดยะลา และเทศบาลนครหาดใหญ่ จังหวัดสงขลา
เหตุการณ์ > เมษายน

8 - 12 เมษายน – พระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ณ พระเมรุ ท้องสนามหลวง
เหตุการณ์ > พฤษภาคม

งานฉลองสัมพุทธชยันตี ๒,๖๐๐ ปี แห่งการตรัสรู้ของพระพุทธเจ้า ได้เริ่มจัดงานตั้งแต่เทศกาลวิสาขบูชาไปจนถึงสิ้นปีเดียวกัน
เหตุการณ์ > มิถุนายน

2 มิถุนายน – มิสยูนิเวิร์สไทยแลนด์ 2555 ผลปรากฏว่าณัฐพิมล นาฏยลักษณ์ เป็นผู้ชนะเลิศการประกวด
เหตุการณ์ > กรกฎาคม

28 กรกฎาคม – พระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555
เหตุการณ์ > สิงหาคม

12 สิงหาคม – พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555
เหตุการณ์ > กันยายน

10 กันยายน – วันคล้ายวันพระราชสมภพ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ครบ 150 ปี
ผู้เสียชีวิต > มกราคม

3 มกราคม – ดิเรกสิน รัตนสิน (เกิด พ.ศ. 2528) ทหารบกชาวไทย
24 มกราคม – จุรี โอศิริ (เกิด พ.ศ. 2472) ศิลปินแห่งชาติ สาขาศิลปะการแสดง พ.ศ. 2541
ผู้เสียชีวิต > กุมภาพันธ์

4 กุมภาพันธ์ – พงษ์พันธุ์ วงษ์สุวรรณ (เกิด พ.ศ. 2494) ผู้จัดการทีมฟุตบอลชาวไทย
10 กุมภาพันธ์ – สรรพสิริ วิรยศิริ (เกิด พ.ศ. 2463) นักการโทรทัศน์ชาวไทย
26 กุมภาพันธ์ – ประยูร จินดาศิลป์ (เกิด พ.ศ. 2469) อดีตรัฐมนตรีช่วยว่าการกระทรวงพาณิชย์
ผู้เสียชีวิต > มีนาคม

7 มีนาคม – บุญเลื่อน เครือตราชู (เกิด พ.ศ. 2459) อดีตอธิบดีกรมสามัญศึกษา
13 มีนาคม – สวัสดิ์ วัฒนายากร (เกิด พ.ศ. 2477) องคมนตรี
17 มีนาคม – เฉลียว อยู่วิทยา (เกิด พ.ศ. 2466) นักธุรกิจ
18 มีนาคม
นวรัต ไกรฤกษ์ (เกิด พ.ศ. 2459) แพทย์ชาวไทย
ถวิล จันทร์ประสงค์ (เกิด พ.ศ. 2475) นักการเมืองไทย อดีตสมาชิกวุฒิสภา
25 มีนาคม – สืบแสง พรหมบุญ (เกิด พ.ศ. 2484) นักวิชาการทางประวัติศาสตร์ชาวไทย
31 มีนาคม
ชาญ มนูธรรม (เกิด พ.ศ. 2462) นักการเมืองไทย
ชาญ บัวบังศร (เกิด พ.ศ. 2477) ศิลปินแห่งชาติ
ผู้เสียชีวิต > เมษายน

6 เมษายน – ชาญชัย ปทุมารักษ์ (เกิด พ.ศ. 2479) นักการเมืองไทย
8 เมษายน – พิชัย วาศนาส่ง (เกิด พ.ศ. 2472) อดีตสมาชิกสภานิติบัญญัติแห่งชาติ พ.ศ. 2549
9 เมษายน – ไพบูลย์ วัฒนศิริธรรม (เกิด พ.ศ. 2484) นักการเมืองไทย
28 เมษายน – พระครูธรรมสรคุณ (เขียน ขนฺธสโร) (เกิด พ.ศ. 2473) พระสงฆ์ชาวไทย
ผู้เสียชีวิต > พฤษภาคม

4 พฤษภาคม – สมาน ภุมมะกาญจนะ (เกิด พ.ศ. 2479) นักการเมืองชาวไทย
8 พฤษภาคม
บุญมี ราชวัฏ (เกิด พ.ศ. 2472) นักมวย
อำพล ตั้งนพกุล (เกิด พ.ศ. 2491) นักโทษฐานความผิดต่อองค์พระมหากษัตริย์ไทย
11 พฤษภาคม – พระครูวิสุทธิบุญดิตถ์ (นวล ปริสุทฺโธ) (เกิด พ.ศ. 2465) พระสงฆ์ชาวไทย
25 พฤษภาคม – หม่อมเจ้ากิตติปียา กิติยากร (ประสูติ พ.ศ. 2466) พระราชนัดดาในรัชกาลที่ 5
26 พฤษภาคม – แท่งทอง เกียรติทวีสุข (เกิด พ.ศ. 2521) นักมวยสากล
ผู้เสียชีวิต > มิถุนายน

5 มิถุนายน – ประสพ รัตนากร (เกิด พ.ศ. 2463) จิตแพทย์คนแรกของไทย
19 มิถุนายน – ธราวุธ นพจินดา (เกิด พ.ศ. 2499) ผู้ประกาศข่าวกีฬา
26 มิถุนายน – หวังดี นิมา หรือ หวังเต๊ะ (เกิด พ.ศ. 2468) ศิลปินแห่งชาติ สาขาศิลปะการแสดง
ผู้เสียชีวิต > กรกฎาคม

5 กรกฎาคม – อุปดิศร์ ปาจรียางกูร (เกิด พ.ศ. 2463) อดีตรัฐมนตรีว่าการกระทรวงการต่างประเทศ
13 กรกฎาคม – จงกล กิตติขจร (เกิด พ.ศ. 2457) คู่สมรสอดีตนายกรัฐมนตรี
14 กรกฎาคม – สถาพร มณีรัตน์ (เกิด พ.ศ. 2505) สมาชิกสภาผู้แทนราษฎรจังหวัดลำพูน
19 กรกฎาคม – พิศิษฐ์ ศาลิคุปต์ (เกิด พ.ศ. 2475) อดีตรัฐมนตรีช่วยว่าการกระทรวงกลาโหม
20 กรกฎาคม – ทินกร พันธุ์กระวี (เกิด พ.ศ. 2461) อดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน
31 กรกฎาคม – สุวัฒน์ วรรณศิริกุล (เกิด พ.ศ. 2476) อดีตสมาชิกสภาผู้แทนราษฎรกรุงเทพมหานคร
ผู้เสียชีวิต > สิงหาคม

3 สิงหาคม – จารุลักษณ์กัลยาณี บูรณะนนท์ (ประสูติ พ.ศ. 2467) อดีตหม่อมเจ้า พระราชนัดดาในรัชกาลที่ 5
9 สิงหาคม – คมน์ อรรฆเดช (เกิด พ.ศ. 2489) นักแสดงและผู้กำกับภาพยนตร์
17 สิงหาคม – บวรวิจิตร สุทัศนีย์ (ประสูติ พ.ศ. 2455) อดีตหม่อมเจ้า พระนัดดาในกรมพระราชวังบวรวิไชยชาญ
20 สิงหาคม
วีระชัย แนวบุญเนียร (เกิด พ.ศ. 2483) อดีตกรรมการการเลือกตั้ง
เจริญ เอี่ยมพึ่งพร (เกิด พ.ศ. 2493) ผู้อำนวยการสร้างภาพยนตร์
25 สิงหาคม – อังคาร กัลยาณพงศ์ (เกิด พ.ศ. 2469) ศิลปินแห่งชาติสาขาวรรณศิลป์ กวีนิพนธ์
26 สิงหาคม – บุญรอด บิณฑสันต์ (เกิด พ.ศ. 2458) อดีตรัฐมนตรีว่าการทบวงมหาวิทยาลัยของรัฐ
ผู้เสียชีวิต > กันยายน

3 กันยายน – วิเชียร กลั่นประเสริฐ​  ตำรวจชาวไทย (เกิด พ.ศ. 2508)
10 กันยายน – ภาวนา ชนะจิต (เกิด พ.ศ. 2485) นักแสดงชาวไทย
15 กันยายน – วันชัย จิราธิวัฒน์ (เกิด พ.ศ. 2470) นักธุรกิจชาวไทย
18 กันยายน – กุเทพ ใสกระจ่าง (เกิด พ.ศ. 2495) นักการเมือง ข้าราชการไทย
ผู้เสียชีวิต > ตุลาคม

4 ตุลาคม – ปราโมทย์ ธีระวิวัฒน์ (เกิด พ.ศ. 2510) นักแบดมินตันชาวไทย
10 ตุลาคม – พัชรา แวงวรรณ (เกิด พ.ศ. 2507) นักร้องชาวไทย
15 ตุลาคม – สรรพสิริ วิรยศิริ (เกิด พ.ศ. 2463) อดีตกรรมการผู้จัดการไทยโทรทัศน์
18 ตุลาคม – มีศักดิ์ นาครัตน์ (เกิด พ.ศ. 2481) นักร้อง นักแสดงชาวไทย
20 ตุลาคม – เกริกเกียรติ ชาลีจันทร์ (เกิด พ.ศ. 2492) นักการธนาคารไทย
22 ตุลาคม – วิฑูรย์ ยะสวัสดิ์ (เกิด พ.ศ. 2468) ทหารบก ตำรวจ และนักการเมืองชาวไทย
28 ตุลาคม – สาทิส อินทรกำแหง (เกิด พ.ศ. 2469) นักเขียนชาวไทย
30 ตุลาคม – พร้อม บุญฤทธิ์ (เกิด พ.ศ. 2478) ศิลปินแห่งชาติ สาขาศิลปะการแสดง (หนังตะลุง)
ผู้เสียชีวิต > พฤศจิกายน

14 พฤศจิกายน – หม่อมราชวงศ์ทินะประภา อิศรเสนา ณ อยุธยา (เกิด พ.ศ. 2460) ข้าราชบริพารในสมเด็จนางเจ้าสิริกิติ์ พระบรมราชินีนาถ
24 พฤศจิกายน – สุดจิตต์ อนันตกุล (เกิด พ.ศ. 2471) ศิลปินแห่งชาติ สาขาศิลปะการแสดง (คีตศิลป์)
ดูเพิ่ม

ไทยพรีเมียร์ลีก 2555
ไทยลีกดิวิชัน 1 2555
ประเทศไทยในโอลิมปิกฤดูร้อน 2012
เศรษฐกิจไทย
แผน สิริเวชชะพันธ์

| แผน สิริเวชชะพันธ์ต> ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 15 กุมภาพันธ์ – 13 มีนาคม พ.ศ. 2518
รัฐมนตรีช่วยว่าการกระทรวงอุตสาหกรรม
ดำรงตำแหน่ง 20 เมษายน – 23 กันยายน พ.ศ. 2519
รัฐมนตรีช่วยว่าการกระทรวงมหาดไทย
ดำรงตำแหน่ง 25 กันยายน – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 1 สิงหาคม พ.ศ. 2457 อำเภอเมืองกาญจนบุรี จังหวัดกาญจนบุรี
เสียชีวิต: 4 พฤษภาคม พ.ศ. 2525 (67 ปี)
คู่สมรส: อรณี สิริเวชชะพันธ์

แผน สิริเวชชะพันธ์ (1 สิงหาคม พ.ศ. 2457 – 4 พฤษภาคม พ.ศ. 2525) อดีตรัฐมนตรีช่วยว่าการกระทรวงเกษตรและสหกรณ์  อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดกาญจนบุรี 3 สมัย
ประวัติ

แผน เกิดเมื่อวันที่ 1 สิงหาคม พ.ศ. 2457 เป็นบุตรของ นายแพทย์ขุนสิริเวชชะพันธุ์ (เขียน สิริเวชชะพันธุ์) กับนางลำเจียก สิริเวชชะพันธ์ และเป็นน้องชายของ พันโทบุญผ่อง สิริเวชชะพันธ์ สำเร็จการศึกษาชั้นมัธยมศึกษาปีที่ 8 สมรสกับนางอรณี สิริเวชชะพันธ์